ΔΗΜΟΣ ΝΙΓΡΙΤΑΣ 


.. Πασχάλης Β. Αγγελόπουλος 


Ο ΜΑΚΕΔΟΝΙΚΟΣ ΑΓΩΝΑΣ 
ΣΤΗΝ ΝΙΡΙΤΑ ΚΑΙ ΤΗΝ ΕΠΑΡΧΙΑ ΤΗΣ 


Ἡ ΝΙΓΡΙΤΑ - Η ΒΙΣΑΛΤΙΑ 
ΔΙΑ ΜΕΣΟΥ ΤΗΣ ΙΣΤΟΡΙΑΣ 


Πρακτικά Β΄ Επιστημονικού Συμποσίου 
Νιγρίτα 17- 20 Οκτωβρίου 1996 


ΘΕΣΣΑΛΟΝΙΚΗ 2000 


Πασχάλης Β. Αγγελόπουλος 


ΟΜΑΚΕΔΟΝΙΚΟΣ ΑΓΩΝΑΣ 
ΣΤΗΝ ΝΙΓΡΙΤΑ ΚΑΙ ΤΗΝ ΕΠΑΡΧΙΑ ΤΗΣ 


Ο Μακεδονικός Αγώνας έγινε κυρίως, μεταξύ Ἑλλήνων και Βουλγά- 
ρῶν στην τουρκοκρατούμενη Μακεδονία, κράτησε σε διάρκεια περίπου 
σαράντα χρόνια, από το 1570 έως το 1908, δηλαδή από την έκδοση του 
σουλτανικού φιρµανίου τον Μάρτιο του 1870, µε το οποίο αναγνωριζόταν 
από τους Οθωμανούς ὡς εξαρχική η Βουλγαρική Εκκλησία µε έδρα την 
Κωνσταντινούπολη, ὡς τη χρονολογία ανακηρύξεως του Τουρκικού Συ- 
ντάγµατος τον Ιούνιο του 19058 (11 Ιουνίου). Το σουλτανικό φιρμάνι απο- 
τελούνταν από ένδεκα άρθρα, τα οποία προέβλεπαν τον τρόπο διοικήσεως 
και λειτουργίας της νεοϊδρυόμενης Βουλγαρικής Εκκλησίας. Το Οικουµε- 
νικό Πατριαρχείο αντέδρασε και στη σύγκληση της τοπικής Συνόδου του 
1872 κήρυξε τη Βουλγαρική Εκκλησία σχισµατική και τους παραδεχθέ- 
ντες (όπως χαρακτηρίζει τους σχισματικούς) τον τοιούτον φυλετισμόν και 
επ’ αυτώ τολμώντας παραπη]γνύναι καινοφανείς φυλετικάς παρασυναγωγάς 
κηρύττοµεν, συνωδά τοις Ἱεροίς κανόσιν͵ αλλοτρίους τής µίας, αγίας, καθο- 
λικής και αποστολικής Εκκλησίας και αυτό δή τούτο Σχισματικούς!. 

Το ιδρυτικό φιρμάνι, μεταξύ των άλλων, καθόριζε τα εδαφικά όρια 
όλων των µητροπόλεων και επισκοπών που περιήρχοντο υπό τη δικαιο- 
δοσία της εξαρχίας. Το 10ο όµως άρθρο ήταν η παγίδα για τον ελληνισμό 
της Μακεδονίας. Άφηνε «σκοπίμως όπως φαίνεται, κενά ὡς προς την πε- 
ραιτέρω ανάπτυξη της εξαρχίας, δημιουργώντας έτσι µεγάλο κίνδυνο για 
τις πατριαρχικές περιοχές: 

Εάν δε εκτός των άνω αριθµηθέντων μερών ήθελον ή το όλον ή τουλά- 
χιστον τα δύο τρίτα των ορθοδόζων κατοίκων άλλων µερών να υπόκεινται 
ως προς τας πνευµατικάς υποθέσεις των εις τήν Βουλγαρικήν εξαρχίαν, τού- 
το δε εζεταζόµενον ήθελεν αποδειχθή, επιτρέπεται µεν, αλλ΄’ επειδή ως είρη- 
ται, τούτο θέλει γίνεται τη οµοφώνω γνώµη του όλου των κατοίκων, ή του- 
λάχιστον τῶν δύο τρίων αυτών, εάν ήθελε τίς µε την αιτίαν ταύτην προσπα- 
θήσει να παρεμβάλει καθ’ οιονδήποτε τρόπον διχονοίας μεταξύ των κατοί- 
κων ο τοιούτος θέλει ευθύνεται κατά τους κανόνας και τιµωρείσθα!2. 


1. Μαν. Ιω. Γεδεών, Έγγραφα πατριαρχικά και συνοδικά περί του Βουλγαρικού ζητήματος (15852- 
1873), Κωνσταντινούπολη 1908, σσ. 423-430. 
2. Μ. Ι. Γεδεών, ό.π.. σσ. 243-247. 

Κατόπιν τῶν ανωτέρω, η Εξαρχία είναι γεγονός, οι Βούλγαροι εκπαι- 
δεύουν προπαγανδιστές, τους οποίους αποστέλλουν στη Μακεδονία για να 
εργασθούν υπέρ των βουλγαρικών θέσεων. 

Οι χριστιανοί της Μακεδονίας, ανεξάρτητα από τη γλώσσα ή το ιδί- 
μα που μιλούσαν, ως τα µέσα του 19ου αιώνα, πριν δηλαδή αρχίσουν τη 
δράση τους οἱ διάφορες προπαγάνδες, αισθάνονταν άρρηκτα συνδεδεμένοι 
με το Πατριαρχείο Κωνσταντινουπόλεως, γύρω από το οποίο είχαν συ- 
σπειρωθεί. Απ’ αυτούς, οι βλαχόφωνοι, οι αλβανόφωνοι και οι ομιλούντες 
το τοπικό σλαβόφωνο ιδίωμα, αισθάνονταν Έλληνες ως προς την εθνική 
τους συνείδηση, όπως ακριβώς αισθάνονταν και οι ελληνόφωνοι κάτοικοι 
της Μακεδονίας. Όλοι αυτοί, όπως αποδεικνύουν οι διάφοροι αγώνες, 
στους οποίους κατά καιρούς είχαν αποδυθεί, διαπνέονταν από τα ίδια εθνι- 
κά αισθήµατα και από τον ίδιο πόθο να απελευθερωθούν από τον τουρκι- 
κό ζυγό και να ενώθούν µε τη μητέρα Ἑλλάδα. Οι Βούλγαροι προπαγανδι- 
στές απευθύνονταν, κυρίως στον ελληνικό πληθυσμό της Μακεδονίας, 
που μιλούσε ένα ιδιαίτερο γλωσσικό ιδίωμα, πάνω στο οποίο στήριξαν την 
προπαγάνδα τους, για να εκβουλγαρίσουν τη Μακεδονία. 

Ο καζάς των Σερρών και ειδικότερα ο ναχιγές (επαρχία) της Νιγρίτας 
που θα µας απασχολήσει την ιστορούµενη εποχή, προβλήματα γλωσσικά 
δεν είχε. Αποτελούνταν από τριάντα πέντε χῶριά µε σύνολο πληθυσμού 
15.775 κατοίκους, από τους οποίους οι 18053 ήταν Τούρκοι. Τα αμιγώς 
τουρκικά χωριά, τα οποία ήταν ελάχιστα και αυτά στα ορεινά του Βερτί- 
σκου όρους, κατοικούνταν από Κονιάρους και Γ ιουρούκους, οι οποίοι 
ασχολούνταν κυρίως µε την κτηνοτροφία, τη γεωργία και πολλές φορές µε 
τη ληστεία. Άλλων εθνοτήτων κάτοικοι, δεν υπήρξαν ποτέ σε κανένα χῶ- 
ριό της επαρχίας. Ἡ διοίκηση ασκούνταν από τους μουχτάρΏδες. Στη Νι- 
γρίτα, όπως και σε άλλα µέρη, οι δημογέροντες εκλέγονταν από τους κα- 
τοίκους, κάθε χρόνο την άνοιξη, ηµέρα του Αγ. Γεωργίου4. Την τουρκική 
εξουσία στην επαρχία ασκούσε ο διορισμένος µουδίρης (έπαρχος), πολλές 
φορές Έλληνας το γένος». Προβλήματα προπαγάνδας σλαβικής, κυρίως 
βουλγαρικής, δεν υπήρξαν στη Νιγρίτα. Κανένας εξαρχικός δεν καταγρά- 
φηκε σ᾿ όλη την επαρχία, πολύ δε περισσότερο δεν υπήρξαν εκκλησίες ή 
ἱερείς εξαρχικοί. Οι κάτοικοι μιλούσαν µόνο την ελληνική, µη γνωρίζο- 
ντας κανένα άλλο γλωσσικό ιδίωµα, εκτός από μερικές τουρκικές λέξεις 
που ενσωματώθηκαν στην ελληνική γλώσσα και που και σήµερα είναι σε 





3. Π. Β. Αγγελόπουλος, «Ένα διπλότυπο, κώδικας γάµων 1580-1883, της Εκκλησιαστικής 
περιφέρειας Νιγρίτας», Πρακτικά Επιστημονικού συμποσίου «Η Νιγρίτα - Η Βισαλτία διά µέσου της 
ιστορίας», Νιγρίτα 1995, σσ. 162-165 (δηµογραφικοί πίνακες). 

4. Δ. Τσοποτού, Γή και γεωργοί της Θεσσαλίας Κατά την Τουρκοκρατία, Βόλος 1912. σ. 26. 

5. Ν. Γ. Μοσχοβάκης, Το εν Ελλάδι δίκαιον επί Τουρκοκρατίας, Αθήνα 1882, σσ. 9|-93. 

κοινή χρήση. Όσοι Σλάβοι κατά καιρούς εργάζονταν στα διάφορα χωριά 
της επαρχίας, σε γεωργικές και κτηνοτροφικές εργασίες, λόγω ευχερέστε- 
ρης επικοινωνίας µε τους ντόπιους κατοίκους, µάθαιναν υποχρεωτικά την 
ελληνική γλώσσα. 

Οι Έλληνες της Μακεδονίας, την περίοδο αυτή, θα βρεθούν ανάµεσα 
σε δύο πόλους έλξεως, την Κωνσταντινούπολη και την Αθήνα. Πάντως 
και οἱ δύο έδρασαν µε κοινό στόχο την περιφρούρηση των συμφερόντων 
του ελληνισμού. Η Αθήνα µε τα προξενεία και η Κωνσταντινούπολη µετο 
Πατριαρχείο, τις εκκλησίες και τον κλήρο. Η λέξη πατριαρχικός αυτόματα 
σήµαινε Έλληνας και εξαρχικός ή σχισµατικός Βούλγαρος. 

Μία άλλη πλευρά της Μακεδονικής πραγματικότητας, αυτής της πε- 
ριόδου, ήταν τα ένοπλα σώματα που διέτρεχαν τη σκλαβωμµένη Μακεδο- 
νία. Στην πραγματικότητα επρόκειτο για κλεφταρματολικές συμμορίες, 
που συνέχιζαν τη μακραίωνη κλεφταρματολική παράδοση του τόπου, και 
που περιστασιακά εντάσσονταν στον εθνικό αγώνα ή, όπως ήταν και το 
συνηθέστερο, συνδύαζαν τη ληστεία µεττις εθνικές επιδιώξεις. 

Τα αίτια που ὠθούσαν νέους κυρίῶς, στο ληστρικό βίο ήταν πολλά, 
σημαντικότερα όµως θεωρούνται: πρώτο η φυγοδικία, που αποτελούσε 
µία από τις κυριότερες αιτίες, και κατά δεύτερο λόγο οι αυθαιρεσίες των 
αρχών, οἱ επαχθείς φόροι, η φτώχεια και τέλος σπανιότερα η επιδίωξη 
πλουτισμού. Η επιθυµία της προσωπικής ελευθερίας ---όχι τόσο της εθνι- 
κής---, αποτελούσε επίσης κίνητρο. Έμμεσο κίνητρο ήταν και η σχετική 
ατιμωρησία, που κάποτε έπαιρνε τη µορφή επιβράβευσης των κατορθώ- 
µάτων του ληστή. 

Τελικά πολλοί ληστές κατέληξαν αντάρτες και έπαιξαν το ρόλο του 
προστάτη των ελληνοφώνων κατοίκων, ακόµα και του εθνικού απελευθε- 
ρωτή. Η αποδοχή τῶν εθνικών σκοπών περιόριζε το πεδίο δράσεως και τις 
επιδιώξεις της ανταρτικής οµάδος, καθώς τα θύματά της και γενικά ο 
αντίπαλος περιοριζόταν σε µία µόνο εθνότητα. Τέλος η δυσδιάκριτη δια- 
χωριστική γραμμή που χώριζε την παρανομία από τη νομιμότητα και που 
αποτελούσε τον άξονα γύρω από τον οποίο περιστρεφόταν η λειτουργία 
της ανταρτικής ομάδος στην παραδοσιακή κοινωνία της τουρκοκρατούµε- 
νης Μακεδονίας, µε τη σύνταξη της ομάδας µε την πλευρά των υπόδου- 
λων Ἑλλήνων, γινόταν αυτόματα ευκρινής και απέκλειε την επιστροφή 
τῶν ανταρτών στη νομιμότητα, αφού η οµάδα ήταν σώµα ενόπλων, συντε- 
ταγµένο µε έναν εξωτερικό εχθρό’. 


6. Ἰω. Κολιόπουλος, «Η θέση των Ελλήνων στη Μακεδονία από το 158Ι-1896 - Σώματα ενό- 
πλων», ἱστορία του Ελληνικού Έθνους, τ. ΙΔ΄, Αθήνα 1977, σ. 219. 
7. 1ω. Κολιόπουλος, ό.π., σ. 220. 

Ἡ παρουσία τῶν ελληνικών ανταρτικών οµάδων στο μακεδονικό χώ- 
Ρο, µετά την αποτυχία της επαναστάσεως του 1378, αποτελεί παράγοντα 
ενθάρρυνσης και δίνει µεγάλο κουράγιο στον ντόπιο ελληνικό πληθυσμό 
και τον παρακινούσε να αντιστέκεται αποτελεσματικά στον τουρκικό ἕυ- 
γό. Μερικά χρόνια αργότερα, όταν ο βουλγαρικός εξαρχικός μηχανισμός 
απέτυχε να παρασύρει µε τα ψευδοεπιχειρήµατά του τους Ορθόδοξους πα- 
τριαρχικούς, τους προπαγανδιστές αντικατέστησαν πυκνές αποστολές 
βουλγαρικών ανταρτικών σωμάτων, µε στόχο τη δηµιουργία βουλγαρικών 
πυρήνων προς εκφοβισμό και τροµοκράτηση του ντόπιου πληθυσμού και 
τέλος ια την εμφάνιση, γηγενούς δήθεν, βουλγαρικού εθνικού κινήματος 
με πλατιά λαϊκά ερείσματα. Το φαινόμενο αυτό, το οποίο οι τουρκικές αρ- 
χές της Μακεδονίας χαρακτήριζαν «εποχιακό», πήρε ιδιαίτερα ανησυχητι- 
Κές διαστάσεις στα γεωγραφικά διαμερίσματα Σερρών, Μελενίκου, Πετρι- 
τσίου, Νευροκοπίου, Στρώµνιτσας, Γ ευγελής, Μοναστηρίου, Περλεπέ, 
Κοζάνης, Σκοπίων, Καστοριάς και Έδεσσας, που σχημάτιζαν µια συνεχή 
ζώνη στα κράσπεδα του Ελληνισμού8. Εκεί όπου δρούσαν ελληνικές 
ανταρτικές οµάδες, η δραστηριότητα των εισαχθέντων βουλγαρικών σω- 
µάτων δύσκολα αποδίδει: οι Έλληνες κάτοικοι ενθαρρυµένοι αντιδρούν 
και δεν ενδίδουν στις πιέσεις των κομιτατζήδων. Ο ένοπλος πλέον Μακε- 
δονικός αγώνας είναι γεγονός, ο Ελληνισμός τῶν βορείων περιοχών µε 
επικεφαλής ντόπιες ανταρτικές οµάδες αμύνεται και λίγο αργότερα περνά 
στην αντεπίθεση. 

Στην περιοχή της Νιγρίτας, από νωρίς σχηματίστηκε το σώµα του 
Γκιόργκα, το οποίο αποτελούνταν από λάγους αλλά τολμηρούς άνδρες που 
δεν επέτρεψαν την εισχώρηση προπαγανδιστών στην επαρχία. Όσοι κατά- 
φεραν να διεισδύσουν, δεν ξαναγύρισαν στις βάσεις τους, εξοντώθηκαν 
πριν ακόµα εμφανισθούν. Οι Τούρκοι, θορυβηµένοι από τη δράση της 
ανταρτικής ομάδος του Γκιόργκα, εξαπέλυσαν αποσπάσματα ατάκτων για 
την εξόντωσή της. Τελικά την 1η Μαΐου 1598, παραμονή της γιορτής του 
αγίου Αθανασίου, ύστερα από προδοσία, ο Γκιόργκας δολοφονείται. Οι 
ἈΝιγριτινοί τον έκαναν τραγούδι που τραγουδιέται και σήµερα σε διάφορες 
περιστάσεις. Ο θάνατός του δεν άφησε την περιοχή απροστάτευτη, αφού 
τα παλικάρια του συνέχισαν τον αγώνα που εκείνος άρχισε. 

Η δράση του Γκιόργκα υπήρξε η δυναμική αντιμετώπιση όσων επιχεί- 
ρησαν να βλάψουν τους κατοίκους της περιοχής, Τούρκους και κοµιτα- 
τζήδες, πέρα όµως από τη φρούρηση της περιοχής υπήρξε και σχολείο 
ανταρτών. Σ᾽ αυτό το σχολείο μαθήτευσαν κατά κάποιον τρόπο οι µετέ- 





δ. Κων. Απ. Βακαλόπουλος, «Μορφές ληστρικής δραστηριότητας στη Μακεδονία µετά την 
επανάσταση του 1578», Βαλκανικά σύμμεικτα 2 (1983) 131-132. 

πειτα οπλαρχηγοί του Μακεδονικού αγώνα της περιφέρειας Σερρών και 
Νιγρίτας, όπως ο Γ. Γιαγκλής, ο Βλάχμπεης, ο Μητρούσης, ο Ανδρούτσος 
και άλλοι. Η τουρκική διοίκηση από πολύ νωρίς ήταν σίγουρη πως στην 
περιφέρεια της Νιγρίτας εἰσίν αποταμιευµένα πολλά όπλα και Οἱ Κάτοικοι 
είναι οργανωμένοι µε αξιωματικούς και υπαζιωματικούς'. Ἐν τω μεταξύ οι 
ευρωπαϊκές δυνάµεις, που παρακολουθούν µε ενδιαφέρον τη δραστηριό- 
τητα του νεοσύστατου βουλγαρικού κράτους, για να το αποσπάσουν από 
την επιρροή της Ρωσίας, άρχισαν να ενδίδουν στις επιδιώξεις του. 

Νέοι πράκτορες εξαποστέλλονται στη Μακεδονία µε διάφορα έντυπα, 
που κυκλοφορούν και που είναι γραμμένα κατά το πλείστον στα ελληνικά, 
παρουσιάζοντας τον Φίλιππο, τον Μέγα Αλέξανδρο, τον Αριστοτέλη και 
γενικά τους αρχαίους Μακεδόνες σαν προγόνους των Βουλγάρων!ο. Στη 
Μακεδονία οι κάτοικοι αντιδρούν, και µετις λιγοστές ανταρτικές οµάδες ο 
Ελληνισμός αντιστέκεται. Οι βουλγαρικές οργανώσεις «Β.Μ.Ε.Ρ.», που ση- 
μαίνει Εσωτερική Μακεδονική Επαναστατική Οργάνωση καιη «Ξ.Μ.Ε.Ο.», 
που σηµαίνει Εξωτερική Μακεδονική Επαναστατική Οργάνωση, είναι το 
νέο προσωπείο των κομιτατζήδων. Το βουλγαρικό κοµιτάτο, το ονοµαζό- 
µενο «Μακεδονοθρακικό», εµφανίζεται πλέον κάτω από δύο νέες µορφές, 
κατευθυνόµενες και οι δύο από το ίδιο κέντρο, τη Σόφια. Οι δύο οργανώ- 
σεις επιδιώκουν τον ίδιο σκοπό, µε δύο διαφορετικές µεθόδους. Η πρώτη 
κατεύθυνση, αποβλέπει στον εκβουλγαρισµό του ελληνικού πληθυσμού 
της Μακεδονίας και την άµεση ενσωµμάτωσή της στη Βουλγαρία. Η δεύ- 
τερη, αποβλέπει δήθεν στη δημιουργία αυτόνοµης Μακεδονίας, η οποία εν 
καιρώ, κατά το προηγούμενο της ανατολικής Ῥωμυλίας, θα ήταν εύκολο 
να απορροφηθεί από τη Βουλγαρία. 

Το έτος 1597 µπορεί να θεωρηθεί ὡς απαρχή της συστηματικής εξω- 
τερικής πολιτικής της Βουλγαρίας σε βάρος του πληθυσμού της Μακεδο- 
γνίας. Ἡ Βουλγαρία ενστερνίζεται τις προτάσεις του κοµιτάτου και εκµε- 
ταλλευόµενη την αδυναμία της Ελλάδος ύστερα από τον ατυχή Ἑλληνο- 
τουρκικό πόλεμο, συστηµατικότερα τώρα, εφαρμόζει την τακτική της τρο- 
µοκρατικής δράσης. Το βουλγαρικό κοµιτάτο, για να εφαρμόσει τη νέα 
τακτική του εκβουλγαρισμού της Μακεδονίας µε τρομοκρατικές ενέργειες, 
προβαίνει σε αναδιοργάνωση των δυνάμεών του. Πρώτα οργάνωσε πολλές 
καινούργιες συμμορίες κομιτατζήδων. Οι συμμορίες είχαν διπλή αποστο- 
λή, πρώτα να προβούν στην οργάνωση του εσωτερικού της Μακεδονίας 
και δεύτερο να τιμωρούν σκληρά όσους αντιδρούσαν στα σχέδιά τους. Ἡ 
ανάγκη για την οργάνωση του εσωτερικού είχε προκύψει ύστερα από την 

αποτυχία που είχε το κοµιτάτο στην προσπάθεια να ξεσηκώσει τη Μακε- 
δονία σε επανάσταση στα 1595. Ενώ είχε προηγηθεί προπαγάνδα και πολι- 
τική προετοιμασία είκοσι πέντε περίπου ετών, όταν οι κομιτατζήδες τῆς 
Σόφιας δοκίµασαν να σηκώσουν επανάσταση στη Μακεδονία, η προσπά- 
θειά τους έπεσε στο κενό, γιατί οἱ σλαβόφωνοι της Μακεδονίας στάθηκαν 
αδιάφοροι!!. Η νέα οργάνωση του κοµιτάτου, πέρα από την τρομοκρατία 
που ασκεί, φροντίζει συστηματικά για την οργάνωση των εξαρχικών, όπου 
υπήρχαν, και τη δηµιουργία σε κάθε σχισµατικό χωριό πειθαρχηµένης ορ- 
γάνῶσης µε βαθµοφόρους, ταχυδρόµους, κατασκόπους, οδηγούς, εκτελε- 
στές και επιβάλλει φορολογικές εισφορές στους κατοίκους. Ἡ ψευδοεπα- 
νάσταση του Ἠλιντεν στις 20 Ιουλίου του 1903 και η οποία κατεστάλη 
από τον τουρκικό στρατό και επιστρατευθέντες ατάκτους, που επιτέθηκαν 
µε σφοδρότητα εναντίον του ελληνικού Κρουσόβου, είχε ως αποτέλεσµα 
να καταστραφούν 366 σπίτια και 203 μαγαζιά που ανήκαν σε Έλληνες και 
βλαχόφωνους ελληνικής καταγωγής!2. Οι εξαγριωµένοι άτακτοι στρατιώ- 
τες συνέχισαν να κατακαίουν και να θανατώνουν αδιακρίτως, προκαλώ- 
ντας φοβερές καταστροφές και στα γύρω του Κρουσόβου χωριά. 

Οι Έλληνες κατανοούν τον κίνδυνο και πως πρέπει να ληφθούν δρα- 
στικά µέτρα, για την αντιμετώπιση της καινούργιας πλέον οργάνωσης των 
κομιτατζήδων. Η Αθήνα δεν είχε ακόµα καταλάβει τι ακριβώς γινόταν στη 
Μακεδονία παρά τις προσπάθειες που καταβάλλουν διάφοροι Μακεδόνες 
όπως ο Νιγριτινός δικηγόρος Αθανάσιος Αργυρός, η οικογένεια των 
Δραγούμηδων από Βογατσικό, οι αδελφοί Γερογιάννη από τη Χαλκιδική 
και άλλοι εξέχοντες. Στην Αθήνα λειτουργούν δύο µακεδονικοί σύλλογοι, 
των οποίων υπεύθυνοι είναι: στον ένα ο Αθ. Αργυρός και στον άλλο οι 
αδελφοί Γερογιάννη. Τέλος, οι δύο σύλλογοι συγχωνεύονται και αποτε- 
λούν τον «Παμμακεδονικό», υπό την ηγεσία του Αθ. Αργυρού. Οι Σύλλο- 
γοι αυτοί συνετέλεσαν τα μέγιστα για την ενηµέρωση του Αθηναϊκού 
λαού, οργανώνοντας παναθηναϊκό συλλαλητήριο στους στύλους του Ολι- 
µπίου Διός στις 15/28 Αυγούστου 1903, το οποίο και υπήρξε το εγερτήριο 
σάλπισµα των Ελλήνων. Τεράστια απήχηση είχε και σε αυτούς ακόµα 
τους πρεσβευτές των Μεγάλων Δυνάμεων, προς τους οποίους, επιτροπή 
υπό τον Αθ. Αργυρό και Στέφανο Δραγούμη επέδωσε µετά το τέλος του. 
πρωτοφανούς σε όγκο, συλλαλητηρίου, το σχετικό ψήφισμα διαμαρτυρίας 
για τις βουλγαρικές κακουργίες στη Μακεδονία. Το σπίτι του Στέφανου 
Δραγούμη μεταβάλλεται σε ένα ενεργό επιτελείο του Μακεδονικού ζητή- 
µατος, πέριξ του οποίου συγκεντρώνονται τα πλέον ζωντανά και επιφανή 

στοιχεία της Αθηναϊκής κοινωνίας. Ο Παύλος Μελάς, ο Λάμπρος Κορο- 
µηλάς, ο Δημήτριος Καλαποθάκης, διευθυντής της εφημερίδας «Εμπρός», 
ϱ Βλάσιος Γαβριηλίδης, διευθυντής της εφημερίδας «Ακρόπολις», ο πρό- 
εδρος της εταιρείας «Ελληνισμός» Νεοκλής Καζάζης, καθηγητής του πα- 
νεπιστηµίου Αθηνών, και πολλοί άλλοι υπήρξαν θερµοί υποστηρικτές της 
Μακεδονικής υπόθεσης. Ὑποστηρικτής της Μακεδονίας ήταν και ο διάδο- 
χος, βασιλιάς αργότερα, Κωνσταντίνος!». Τέλος, αποφασίζεται η αποστολή 
αξιωματικών µε πείρα στη Μακεδονία, για τη σωστή οργάνωση τῶν 
ελληνικών σωμάτων που δρουν από καιρό. Άνδρες, παιδιά, γυναίκες, άν- 
θρωποι κάθε επαγγέλματος και ιδιότητος δέχονται τη βοήθεια από τους 
ελεύθερους αδελφούς και τίθενται στη διάθεση της εθνικής άµυνας, αφο- 
σιωμένοι στην ιερή ιδέα της απελευθερώσεως από τον διπλό ζυγό, των 
Βουλγάρων τροµοκρατών και της τουρκικής καταπιέσεως και κακο- 
διοικήσεως. Και τότε, παρά την εξαιρετική ένταση της βουλγαρικής τρο- 
µοκρατίας, παρά τις άγριες καταδιώξεις των τουρκικών αρχών, άρχισε από 
το 1905 η δυναμική αντεπίθεση των ελληνικών σωμάτων σε όλη τη Μα- 
κεδονία. 

Στο σαντζάκι των Σερρών δρουν επιτυχώς ανταρτικά σώματα υπό ντό- 
πιους οπλαρχηγούς, όπως του Αθανασίου Χατζηπανταζή στην περιφέρεια 
Τζουμαγιάς και Ποροῖων-Μπέλες, του Δούκα Δούκα ή καπετάν Ζέρβα 
στην περιοχή Ζίχνης και Παγγαίου, του Γεωργίου Γιαγκλή στην περιφέ- 
ρεια Νιγρίτας και Σωχού, του παπα-Πασχάλη ή καπετάν Ανδρούτσου στην 
περιφέρεια βορείως της Νιγρίτας και Δημητριτσίου, του Μητρούση Γκο- 
γκολάκη στην περιφέρεια Νιγρίτας και κατόπιν Σερρών, του καπετάν 
Βλαχμπέη στην περιοχή από Όρλιακο έως Τζουµαγιά (Ηράκλεια). Ως γε- 
νικός αρχηγός όλων αυτών τῶν ανταρτικών σωμάτων ορίσθηκε ο καπετάν 
Αλέξανδρος Ευρυθιώτης!Ά. 

Είναι αλήθεια ότι για την οργάνώση της εθνικής άµυνας στην περι- 
φέρεια Σερρών και Νιγρίτας κατά των Βουλγάρων και τη δράση των αρ- 
γότερα συγκροτηθέντων ελληνικών οµάδων, ελάχιστα έχουν γραφεί. Όσα 
γράφτηκαν, είναι αποσπασματικά και µε µορφή απομνημονευµάτων, κυ- 
ρίως ατόμων τα οποία προσωπικώς συμμετείχαν στον αγώνα. Εξάλλου και 
οι ασχοληθέντες µε την ιστορία του μακεδονικού αγώνα, έριξαν κυρίως το 
βάρος στην εμφάνιση οργανώσεων και τη δράση των ανταρτικών οµάδων 
στη δυτική Μακεδονία, µε κορύφωση τον ηρωικό θάνατο του Παύλου 
Μελά. 

Ἡ περιοχή Σερρών και Νιγρίτας θεωρούνταν µέχρι το 1905 ως στα- 

θερή και ακλόνητη. Κατά τους επιτελικούς των Αθηνών, κρινόταν ὡς πε- 
ριττή η σκοπιμότητα σχηματισμού ανταρτικών σωμάτων. Δεν προέβλεπαν 
όμως και δεν υπελόγιζαν τη βουλγαρική αποφασιστικότητα, ούτε την 
τουρκική πονηριά. Τα πράγµατα όµως αλλάζουν από τότε που τοποθετεί- 
ται στο Προξενείο Σερρών ο Ίων Δραγούμης, ο οποίος ήταν υπέρ του 
σχηματισμού ανταρτικών σωμάτων και οργανώσεων µε επιθετικό προσα- 
νατολισμό!». Σε λίγο αντικαθίσταται ο πρόξενος Στουρνάρας και ο στρα- 
τιωτικός ακόλουθος Κουρβέλης, από τους Αντώνιο Σακτούρη και Δημο- 
σθένη Φλωριά, οι οποίοι και επιδίδονται στην οργανωτική αναδιάρθρωση 
των ανταρτικών σωμάτων. Το επιτελικό σχέδιο του Δημοσθένη Φλωριά 
δεν άφηνε καμιά λεπτομέρεια στην τύχη. Το σχέδιο άρχιζε απὀ τον Στρυ- 
μώνικό κόλπο και προέβλεπε λύσεις µέχρι τα όρια του Μπέλες. Το πολυ- 
σέλιδο σχέδιο του Δημοσθένη Φλωριά επιγράφεται Σηµειώσεις διά την εν 
τω Σαντζακίω Σερρών γινοµένην εθνικήν εργασίαν. Ἡ µελέτη από τον 
Φλωριά των επί µέρους επαρχιακών κέντρων του Σαντζακίου Σερρών εἰ- 
ναι πλήρης και λεπτομερής, τονίζονται οι αδυναμίες και τα υπάρχοντα 
πλεονεκτήματα για καθε επαρχιακό κέντρο (Μελένικο, Πετρίτσι, Τζουμα- 
γιά, Ζίχνη, Νιγρίτα). 

Ειδικότερα για την περιοχή της Νιγρίτας ο Φλωριάς προτείνει: 

Το τµήµα Νιγρίτης άπαν από Ὀρφάνου µέχρις Ορλιάκου πρέπει να ορ- 
γανωθή τελείως διά να χρησιμεύση ως ορµητήριον και καταφύγιον τῶν αρ- 
µατωλών και αποθήκη όπλων. Ί]δη ή οργάνωσις του τμήματος είναι ανατε- 
Θειµένη εις τον αρχηγόν Αλέζανδρον. 4ιά να εἶναι οµοιόμορφος η οργάνω- 
σις, πρέπει να γίνεται από κοινού µετά τής Θεσσαλονίκης. Οι αρχηγοί Χαλ- 
κιδικής πρέπει να ευρίσκονται εις συνεχή επικοινωνίαν και να επικοινωνή- 
σωσι τα διάφορα πρόσωπα της οργανώσεως αμφοτέρων των τμημάτων διά 
να είναι ευχερής και η µεταβίβασις των πληροφοριών και ή µεταφορά των 
όπλων και η ενίσχυσις αµοιβαίως εν κρισίµοις περιστάσεσι και ή υποδοχή 
του ενός σώματος εις το διαμέρισμα του άλλου και ή ασφάλεια αυτών. 4ιά 
να εἶναι οµοιόμορφος ή οργάνωσις, πρέπει να λειτουργή ο αυτός κανονι- 
σµός εις αμφότερα τα τµήµατα της Χαλκιδικής. Η οργάνωσις αυτή επιβάλ- 
λεται κατά τοσούτω μάλλον καθόσον εντονωτέρα καθίσταται εις τα άλλα 
διαμερίσματα ή καταδίωξη τὼν σωμάτων υπό του στρατού από ημέρας εις 
Ἠμέραν. Τα ελληνικά µεθόρια πρέπει διά της οργανώσεως να µεταφέρωμεν 
εις Χαλκιδικήν και να προασκήσωμµεν τους κατοίκους αυτής εις τα όπλα, διά 
να δυνάµεθα εν καιρώ να αντλώµεν εκ της χώρας ταύτης παν χρήσιµον διά 
τους σημερινούς και µέλλοντας αγώνας ημών. Ιδιαιτέρως πρέπει να επιστή- 

σωµεν την προσοχήν ημών εις το τµήµα από Νηρίτης εις Όρλιακον... Να 
κατασκευασθώσι κρύπται εις όλα τα χωρία και δη εις Νιγρίταν, Μέριανην 
και Χούμκος. 4ιῑά τής τελείας οργανώσεως του διαμερίσματος Νιγρίτης θα 
δύνανται τα σώματα ημών εν περιπτώσει αποσυνθέσεως ένεκα συντόνου 
καταδιώξεως ή και καταστροφής ν᾿ ανασυντάσσωνται εις το διαμέρισμα της 
Χαλκιδικής και πάλιν να εζορμώσιν εις τας διαφόρους διευθύνσεις. 

Από του διαμερίσματος τούτου Θα δυνάµεθα να επιτιθέµεθα κατά του 
διαμερίσματος Κιλκισίου, κατά του Μ. Κάμπου, κατά τής πεδιάδος Τζου- 
µαγιάς, κατά του Μπέλεσι και κατά τής Ζίχνης. 

Η συνεργασία µετά της Θεσσαλονίκης είναι απολύτως αναγκαία και επι- 
βεβλημένη. 

ΗἩ µελέτη του Φλωριά περί του Σαντζακιού Σερρών καταλαμβάνει 17 
σελίδες λεπτομερειών!ό, 

Οι φόβοι του Δραγούμη, του Σακτούρη και Φλωριά επαληθεύονται. Ο 
Βούλγαρος βοεβόδας και αρχηγός πολυμελούς ομάδας κομιτατζήδων Τά- 
σκα εγκαθιστά στο παραστρυµώνιο χωριό Μεγάλο Καρατζάκιοϊῖ (Μονοκ- 
κλησιά σήµερα), στη βορειοανατολική όχθη του Στρυμώνα, βάση. Στόχος 
του τα απέναντι του ποταμού χωριά Δημητρίτσι, Νιγρίτα και άλλα, όπου 
όταν οι συνθήκες το επέτρεπαν θα επιτίθονταν. Οι ανταρτικές οµάδες Για- 
γκλή και Ανδρούτσου αντιλαμβάνονται τον κίνδυνο που διατρέχει η επαρ- 
χία της Νιγρίτας, επιχειρούν νυχτερινή επιδροµή στις 7 Νοεμβρίου 1906 
και καταστρέφουν τη βάση του Τάσκα στο Καρατζάκιοῖ. Κομιτατζήδες και 
προδότες χωρικοί εξοντώνονται, τα σπίτια του χωριού πυρπολούνται, ο 
Τάσκα γλιτώνει τη θανάτωση εγκαταλείποντας συντρόφους και χωρικούς 
και φεύγει ταχύτατα προς το δασώμένο βάλτο. Ἡ σφαγή του Καρατζάκιοϊ 
υπήρξε πολύ σκληρή τιμωρία. Ο φιλοβούλγαρος οργανωτής της τουρκικής 
αστυνομίας Σερρών Γάλλος συνταγματάρχης Νεταπά το κατέστησε διεθνές 
ζήτημα, ο Γιαγκλής πήρε πάνω του την ευθύνη και οἱ πάντες σ᾿᾽ αυτόν 
απέδιδαν το σκληρότατο γεγονός, όμως η φήμη του τον κατέστησε φόβο 
και τρόμο των εξαρχικών πέραν του Στρυµώνος. Ἡ σκληρότητα µε την 
οποία έδρασε το μικτό σώµα τῶν ανταρτών Γιαγκλή, Ανδρούτσου και 
Μητρούση οφείλονταν στο γεγονός ότι από τους τρεις επικεφαλής οι δύο, 
οἱ καπετάν Ανδρούτσος και Μητρούσης, είχαν ανοικτούς προσωπικούς 
λογαριασμούς µε τον αρχικοµιτατζή Τάσκα. Ἠταν αυτός που επικεφαλής 
ομάδος κομιτατζήδων δολοφόνησε τη σύζυγο του Μητρούση στο χωριό 
του, µη μπορώντας να σκοτώσουν τον ίδιο. Το ίδιο συνέβη και στο χωριό 
Λιβαδοχώρι, ο ίδιος αρχικοµιτατζής Τάσκα δολοφόνησε τους γονείς του 

Ανδρούτσου. Ο καπετάν Γιαγκλής µε τους δύο προαναφερόµενους καπε- 
τάνιους δεν ζήτησαν καν την άδεια από τους προϊσταμένους τους στο 
Προξενείο Σερρών και τον γενικό αρχηγό στην περιοχή Ευρυθιώτη, για να 
επιτεθούν στο Καρατζάκιοϊ. Στις 7 Νοεμβρίου το σούρουπο, είχαν συγκε- 
ντρωθεί όλοι όσοι επρόκειτο να λάβουν µέρος στο εγχείρηµα στην εκκλη- 
σία της Μέριανης, η οποία βρισκόταν απομακρυσμένη από το χωριό, και 
αφού λειτουργήθηκαν από τον ιερέα παπα-Πασχάλη, ξεκίνησαν ταχύτατα 
για τον στόχο τους τη δικαία τιμωρία των ανθρώπων που δολοφόνησαν 
άνανδρα δικούς τους ανθρώπους, γέροντες και γυναίκες, γονείς του Αν- 
δρούτσου και σύζυγο του Μητρούση. Μετά την ολοκλήρωση της αποστο- 
λής οι αντάρτες βρέθηκαν και πάλι εκεί από όπου είχαν ξεκινήσει, στην 
εκκλησία της Μέριανης όπου και διαλύθηκαν και τα µεν ανταρτικά σώµα- 
τα Γιαγκλή - Ανδρούτσου και Μητρούση κατευθύνθηκαν στη θέση «Τρεις 
Κάμπου του Κερδυλίου όρους, όπου και το κρυσφήγετό τους, οι δε εθε- 
λοντές χωρικοί επέστρεψαν στα σπίτια των και το πρωϊ στις δουλειές τους. 
Οι Τούρκοι προέβησαν σε συλλήψεις προυχόντων, «περί τους σαράντα 
εδ», τοὺς οποίους μετέφεραν στη Θεσσαλονίκη και φυλάκισαν στον «Πύρ- 
γο του αίματος» (Κανλή Κουλέ), τον σημερινό Λευκό Πύργο. Κατά τη δί- 
κη που επακολούθησε αργότερα, στις 22 Μαΐου του 1907 µη προκυψά- 
ντων επιβαρυντικών στοιχείων για τους τριάντα, απαλλάχτηκαν των κατη- 
γοριών και επέστρεψαν στα σπίτια τους!7, οι υπόλοιποι δεκαέξι συλλη- 
φθέντες καταδικάστηκαν σε διάφορες ποινές!δ. 

Η περιφέρεια της Νιγρίτας ουδέποτε ενοχλήθηκε από κομιτατζήδες 
µέχρι της απελευθερώσεώς της στις 23 Οκτωβρίου 1912 από τον Γιαγκλή 
και τους µακεδονοµάχους του, τελούντων υπό τη γενική αρχηγία του επί- 
σης µακεδονοµάχου Κ. Μαζαράκη-Αινιάνος!». Ο καπετάν Ανδρούτσος δεν 
ευτύχησε να χαρεί την απελευθέρωση. Με την οµάδα του αναζητώντας 
βουλγαρική συµµορία, η οποία, όπως τον πληροφόρησαν, εμφανίσθηκε 
στο χωριό Νικόκλεια, συνεπλάκη µε δύναμη ατάκτων Τούρκων, υπό τον 
Πάρδο και φονεύθηκε πολεμώντας στη Νικόκλεια, όπου αντί να βρει κο- 
µιτατζήδες, έπεσε στη στηµένη ενέδρα των Τούρκων ατάκτων, οι οποίοι 
µε τους ανθρώπους τους τον παραπλάνησαν πληροφορώντας τον ψευδώς 
περί υπάρξεως κομιτατζήδων στη Νικόκλεια. Ο θάνατός του, στις 24 Φε- 
βρουαρίου του 1907 υπήρξε ο ηρωϊκότερος θάνατος σε µάχη. Παρέμεινε 
μαχόμενος µέχρι του τελευταίου φυσιγγίου του για να δώσει χρόνο στους 
συντρόφους του να διαφύγουν». Τραυματισµένο θανάσιμα τον βρίσκουν 

οἱ άτακτοι Τούρκοι και τον αποτελειώνουν. Ο ιερέας παπα-Πασχάλης ή 
καπετάν Ανδρούτσος είναι ο πρώτος ιερέας µακεδονοµάχος που δίνει τη 
ζωή του στην αγαπημένη του πατρίδα κατά τον Μακεδονικό αγώνα2!. Τον 
ηρωϊκό θάνατο του παπα-Πασχάλη τον μεταδίδει µε δραματικό ύφος, ο 
πρόξενος των Σερρών Σακτούρης µε έγγραφό του προς το Ὑπουργείο των 
Εξωτερικών στην Αθήνα, στις 27 Φεβρουαρίου 190722: 

Το παρελθόν Σάβῤβατον 24 τρέχοντος µ.µ. τουρκικός στρατός συνοδευό- 
µενος και υπό Οθωμανών χωρικών των πέριζ χωρίων επολιόρκησε κατό- 
πιν τουρκικής προδοσίας το παρά την Νηρίταν χωρίον Νικοσλάβη, όπου 
ευρίσκετο σώµα του παπα- Πασχάλη, προς καταδίώὠδιν βουλγαρικής συµµο- 
ρίας, προ ολήων ημερών εισβαλούσης και απειλούσης το ελληνικόν χωρίον 
Ἐυλότρος. Κατά την επακολουθήσασαν και επί 21/2 ὦρας διαρκέσασαν 
συµπλοκήν εφονεύθη ο παπα- Πασχάλης και 3 εκ των συντρόφων του, τριών 
ετέρων διαφυγόντων, εκ µέρους δε των Τούρκων περί τους 14 στρατιώται 
και βασιβουζούκοι εισίν οἱ φονευθέντες και πληγωθέντες. 

4λλ᾽ επειδή τα αφορώντα εις τον παπα-[Πασχάλην εισίν λίαν ενδιαφέρο- 
ντα, επιτραπήτω µοι να εκθέσω ταύτα εν σχετική λεπτομερεία. 

Ο ιερεύς ούτος κατήγετο εκ του χωρίου Σακάφτσια, άπασα δε ή οικογέ- 
νεια αυτού διεκρίνετο διά τα ακραιφνή αισθήµατα και το θάρρος µεθ᾽ ου 
υπεστήριζον το χωρίον κατά των επιβουλών του δολοφονικού κοµμιτάτου. 
άιά τους λόγους τούτους ούτος ήτο κάρφος εις τους οφθαλμούς των Βουλγά- 
ῥρων, οίτινες απεφάσισαν την εζόντωσιν αυτού και ολοκλήρου τής οικογε- 
γείας του. Τω όντι δε, αφ’ οὐ επανειλημμµέναι κατ’ αυτού απόπειραι προη- 
γουµένως απέτυχον, την 15 Σεπτεμβρίου του 1905 συµµορία βουλγαρική 
εισήλθεν εν τω χωρίω Σακάφτσια προς τον σκοπόν να δολοφονήσει τον 1έ- 
ῥέα. 4λλ᾽ ούτος εγκαίρως πληροφορηθείς το πράγµα σπεύδει αµέσως και 
ειδοποΙεί τον εν τω χωρίω Όρλιακο στρατόν, όστις µεταβάς αιθωρεί πο- 
λιορκεί τας οικίας, εν αις εκρύπτοντο οἱ λήσταντάρται, οίτινες πάντες εφο- 
γεύθησαν. Επί των φονευθέντων ευρέθη ή πολύκροτος εκείνη αλληλογραφία 
εξ ής απεδείχθη ότι το δολοφονικόν κοµιτάτον είχε καταδικάσει εις θάνατον 
τον Μητροπολίτην, τον Έλληνα πρόζενον και πολλούς άλλους εκ των εν 
Σέρραις εγκρίτων ομογενών. Τα περί τούτου τυγχάνουσι γνωστά. Έκτοτε ή 
θέσις του παπα- Πασχάλη κατέστη, εννοείται, δυσχερεστάτη και απειλούµε- 
γος καθ᾽ εκάστην ἠναγκάσθη να εγκαταλείψη το χωρίον του και να εγκατα- 
σταθή εν Σέρραις. 4λλ᾽ έκτοτε το δολοφονικόν κοµιτάτον υπέρ ποτέ έπνεε 
µένεα κατά του παπα- Πασχάλη, όστις υπήρζεν ή αφορμή να καταστραφή ἡ 

συµµορία και αποκαλυφθώσι τα τρομερά εκείνα μυστικά των Βουλγάρων. 
Επειδή δε κατά του ιδίου απέβαινε µαταία πάσα επίθεσις, βουλγαρική συµ- 
µορία εισέβαλεν εν τω χωρίω Σακάφτσια και εδολοφόνησε µεν τον πατέρα 
του ιερέως και ετραυµάτισε την μητέρα του, αποθανούσα εἶτα εκ των τραυ- 
µάτων, ενέπρησε δε την οικίαν των. 

Ο παπα- Πασχάλης τοιαύτην καταστροφήν υποστάς κατέφυγεν, εννοεί- 
ται, εις τας τοπικάς αρχάς, ζητών προστασίαν και ασφάλειαν. Και ο μεν 
µουτεσαρίφης του ἠρνήθη τότε το δικαίωµα του οπλοφορείν χάριν τής ατο- 
µικής του ασφαλείας και αμύνης, ο δε στρατάρχης, εν ώ µετά την καταστρο- 
φήν τῆς βουλγαρικής συμμορίας τον είχεν επιδαψιλεύσει περιποιήσεις και 
θωπείας͵, νυν µεταβάντα να ζητήσει προστασίαν, τον απέπεµψεν διά βαρυ- 
τάτων και ανυκούστων ύβρεων «ύπαγε στο διάβολο άπιστε σκύλε». 

Ο ευγενής και γενναίος παπα- Πασχάλης προσβληθείς ούτως εις τα καί- 
Ρια και ουδαµόθεν ελπίζων βοήθειαν ὠρκίσθη να εκδικηθή τους Βουλγά- 
Ρους, προστατεύση δὲ αυτός και το κινδυνεύον χωρίον του. Έκτοτε εγκατα- 
λείψας την θέσιν του ὡς εφηµερίου και συνεννοηθείς μετ’ άλλων τινών λα- 
κεδόνων ομοιοπαθών απετέλεσαν αμυντικόν σώμα, ούτινος ανέλαβε την 
αρχηγίαν επικληθείς καπετάν Ανδρούτσος. Η δράσις του, αρζαµένη από του 
Οκτωβρίου ε.ε., απέβη ευεργετική υπέρ όλης εκείνης τῆς περιφερείας. Κατά 
το διάστηµα τούτο ο καπετάν Ανδρούτσος απέβη σωτήρ και προστάτης των 
ομογενών και 0 φόβος των βουλγαρικών συμμοριών. 

Ηρο ολίγων ηµερών εγνώσθη ότι βουλγαρική συμμορία είχεν εισέλθει 
εις το χωριόν Ἐυλότρος. Ειδοποιηθείς ο καπετάν Ανδρούτσος έσπευσε εκεί, 
χωρίς όµως να κατορθώση να συναντήσει αυτήν, φυγούσαν εγκαίρως. Το 
παρελθόν Σάῤῥβατον 24 τρέχ. προδοσία τουρκική εγνώσθη ότι ο καπετάν Αν- 
ὁρούτσος ευρίσκετο εντός του χωρίου Νικοσλάβη. 

Διάφορα τουρκικά αποσπάσματα συνοδευόµενα υπό πολυαρίθµων 
Οθωμανών βασιβουζούκων επολιόρκησαν μ.µ. το χωρίον πανταχόθεν, ενώ 
συγχρόνως ἑἕτεροι περιέζωσαν την οικίαν εν ή ευρίσκετο το σώμα. Ο καπε- 
τάν Ανδρούτσος ευρεθείς ούτω περικυκλὠωµένος πανταχόθεν, επιχειρεί 
απελπιστικήν έζοδον εκ του χωρίου, αλλ’ ουδεµία υπελείπετο έξοδος. [Πα- 
ῥατάσσει τους 6 άνδρες του και εν αξιοθαυµάστω ψυχραιμία άρχεται ηρωϊ- 
κώτατος, αλλ΄ απελπίς αγών μεταξύ των 7 γενναίων Μακεδόνων και εκατο- 
ντάδων στρατιωτών και βασιβουζούκων, υπό την γενικήν αρχηγίαν του δια- 
βοήτου ληστού και κακούργου Πάρδου, ὁραπέτου των φυλακών και φανατι- 
κώτατου Οθωμανού. Η µάχη συνεχίζεται φονικώτατη, ο καπετάν Ανδρού- 
τσος διατάσσει τους αποµείναντες τρεις άνδρας να φύγωσιν, ούτοι δε κατορ- 
θούσι να σωθώσιν. Ο ήρως παπα-Πασχάλης εξακολουθεί τότε μαχόμενος 
μόνος, χωρίς ουδείς να τολμά να τον πλησιάση μέχρις ου εζηντλήθη και το 
τελευταίον φυσήγγιον. Τότε στρατιώτες και βασιβουζούκοι επίπτουσι κατά 

του τραυµατίου και άοπλου πλεον αιχμαλώτου και τον αποτελειώνουν μαρ- 
τυρικώτατα διά µαχαιρών, πελέκεων και περιστρόφων. Είναι αληθέστατον 
και φρικώδες το γεγονός ότι ο σεµνός και άχραντος εκείνος αντιπρόσωπος 
και μαχητής του Χριστού και της ορθοδοξίας, ως και Οἱ συν αυτώ πεσόντες 
ερρίφθησαν εις λάκκον τινά, ὥσπερ κύνες χωρίς να επιτραπή να κηδευθώσι 
κατά τους χριστιανικούς κανόνας και χωρίς να τους ψαλλή ουδεμία επική- 
δειος ευχή εκ µέρους της εκκλησίας υπέρ ής εµαρτύρησαν. Εκτός αν η δια- 
γωγή του επάρατου και κατάπτυστου χριστιανού, ομογενής αυτοεπικαλούµε- 
νος, µουδίρης Νιρίτης, όστις επί του νεκρού του Ἱερέως Πασχάλη πατήσας 
ἐφασκέλωσε και έπτυσεν αυτόν τρις ειπείν «βρωµερέ σκύλε, τοιούτος σοι 
έπρεπε θάνατος και καλώς έπαθες». Εν τισίν Εκκλησίαις, αλλ’ εν μεγίστη 
µυστικότητι εψάλησαν επιµνηµόσυνοι δεήσεις. Ο παπα-Πασχάλης είναι ο 
πρώτος περεύς, όστις κατά τον διεξαγόµενον Μακεδονικόν αγώνα, ως αρχη- 
}ός αμυντικού σώματος, πίπτει ενδόἕως και ἠρωικώς υπέρ πίστεως και πα- 
τρίὃος. 

Η κατάσταση σε όλη την επαρχία Νιγρίτας κύλησε ομαλά για τον 
πληθυσμό της. Τα υπάρχοντα ανταρτικά σώματα της ευρύτερης περιοχής 
Κιλκίς, Σερρών διέρχονται απὀ την περιοχή µε προορισμό τη Χαλκιδική 
όπου τα έµπεδα για να ξεκουραστούν (όπως τα περιγράφει ο Δημ. Φλω- 
ριάς). Ύστερα από την κήρυξη του νεοτουρκικού συντάγματος από τον 
τουρκικό στρατό στις 11 Ιουλίου 1905 και επειδή η υπό τον Νασήτ µπέη 
οργάνῶση των νεοτούρκων στα Σέρρας είχε κατορθώσει να προσηλυτίσει 
πολύ νωρίς όλες τις αρχές της πόλεως και το σύνολο των νεοτέρων αξιώ- 
µατικών της φρουράς, ο στρατός αρνήθηκε να βγει από τους στρατώνες 
του και να επιτεθεί κατά των επαναστατών, παρά τις επανειλημμένες δια- 
ταγές της σουλτανικής κυβερνήσεως. Στις 3 Ιουλίου οι επαναστάτες επι- 
κράτησαν χωρίς αιματοχυσία, το αυτό συνέβη και στις άλλες μακεδονικές 
πόλεις. Ἡ αναχώρηση των στρατευμάτων των επαναστατών για την Κων- 
σταντινούπολη, Ύια να επιβάλουν και στην πρωτεύουσα της οθωμανικής 
αυτοκρατορίας τις αρχές του Νεοτουρκικού κοµιτάτου, είχε ὡς αποτέλε- 
σµα να ανακηρυχθεί την 11η Ιουλίου στα Σέρρας το σύνταγμα προ της 
εγκρίσεως αυτού από τον σουλτάνο. Στο συλλαλητήριο που επακολούθησε 
προ του Διοικητηρίου προσήλθαν ο αρχηγός του στρατού, ο µητροπο- 
λίτης, ο ραββίνος, ο Βούλγαρος αρχιμανδρίτης, όλοι οι Τούρκοι ιμάμΏδες 
και όλοι οι επίσημοι. Ο µουτεσαρίφης Ρεσίτ πασάς ανεκήρυξε επίσηµα το 
σύνταγμα, και όλοι οἱ παριστάµενοι ορκίστηκαν σε αυτό και προς επικύ- 
ρῶση του δοθέντος όρκου έγιναν κατά τα τουρκικά έθιµα θυσίες και 
σπονδές, µε σφαγή στην αυλή του Διοικητηρίου αρνιού. Την ορκωμοσία 
ακολούθησαν λόγοι όλων των επισήµων Τούρκων και του μητροπολίτη. οι 
οποίοι κατέληγαν µε τις λέξεις «ισότητα, αδελφότητα και ελευθερία». ενώ 

την ἴδια στιγµή το πλήθος ξεσπούσε µε ενθουσιασμό στο άκουσµα των 
μαγικών λέξεων, οἱ οποίες έμελλε να μείνουν χωρίς ουσιαστική εφαρµο- 
γή. 

Όσον αφορά την αναγνώριση του συντάγματος από τον σουλτάνο και 
τα συμβάντα στα Σέρρας ο πρόξενος Σαχτούρης, µε έγγραφό του προς το 
Ὑπουργείο των Εξωτερικών στην Αθήνα έκανε γνωστά τα εξής: Το κίνημα 
είχεν αποφασισθεί διά την 19ην Αυγούστου, επέτειον της αναρρήσεως του 
Σουλτάνου. Κατά τα προδιαγεγραµµένα, η τελετή ήθελε καθορισθή κατά τοί- 
ούτον τρόπον ώστε καθ’ ήν ώραν το προξενικό σώμα, οι αξιωματικοί και 
άλλοι 6ένοι αρχηγοί των θρησκευμάτων, αι επιτροπαί των Κοινοτήτων και 
διάφοροι πρόκριτοι θα παρευρίσκοντο εις τα 4ιοικητήρια ίνα συγχαρώσι τας 
αρχάς, ἆπας ο μεμυημένος στρατός µετά του Μουσουλμανικού όχλου θα 
επολιόρκουν τα Διοικητήρια, θα απηγόρευον την έξοδον και θα ετηλεγρά- 
Φουν εις Κωνσταντινούπολιν ότι ο λαός απαιτεί το σύνταγμα και προ της 
χορηγήσεως αυτού ουδείς εκ των εν τοις Διοικητηρίοις ομήρων θα απελύε- 
το. Ο Ἡρόξενος συνεχίζει µε λεπτομέρειες για τον τρόπο ενεργείας των 
στασιαστών και καταλήγει: Τέλος τη νύκτα της 1 ]ης Ιουλίου φθάνει το χαρ- 
µόσυνον άγγελµα, ότι ο Σουλτάνος παρεχώρησεν το Σύνταγμα και διετά- 
χθησαν αι εκλογα(. 

Αμέσως µετά την ανακήρυξη του τουρκικού συντάγματος χορηγήθηκε 
γενική αμνηστία και τα ελληνικά ανταρτικά σώματα το ένα µετά το άλλο 
άρχισαν να παραδίνουν τον οπλισμό τους στις αρχές. Το ίδιο έκαναν και 
τα βουλγαρικά ανταρτικά σώματα. Όμως οι Νεότουρκοι εμφανίζονται ως 
κυρίαρχοι του παιγνιδιού και όποιος αντιδρά στα πιεστικά µέτρα τους 
βρίσκει τον θάνατο. Ἡ µεγαλύτερη όµως διάψευση των ελπίδων των χρι- 
στιανών ήλθε κατά τις εκλογές, που διενεργήθηκαν ύστερα από δύο µήνες. 
Τα προβλήματα άρχισαν από τη σύνταξη των εκλογικών καταλόγων. Ενώ 
οι Τούρκοι, Βούλγαροι και άλλες υπάρχουσες εθνότητες εγγράφονται χὠ- 
ρίς κανένα εμπόδιο, η εγγραφή των Ἑλλήνων εκλογέων συναντά δυσκο- 
λίες, όσοι διαμαρτύρονται, κακοποιούνται ή ακόµη φονεύονται «δολοφο- 
νούνταυ», όπως ο Π. Γκουλάκης από τη Μέριανη, ο οποίος διαµαρτυρή- 
θηκε για τη µεροληπτική σύνταξη των εκλογικών καταλόγων». Η δολο- 
φονία διεπράχθη υπό της ομάδος Πάρδου στις 14 Οκτωβρίου (Π.Η.) 1910. 
Σκοπός των νεοτούρκων οι βουλευτές που θα εκλεγούν να είναι Τούρκοι, 
όμως παρά τις δυσκολίες, εκλέγεται Έλληνας βουλευτής στα Σέρρας ο 
νεαρός δικηγόρος Δημήτριος Δίγκας2. 

Στην προσπάθειά τους οι Νεότουρκοι, όπως εκλεγούν οι Τούρκοι 

υποψήφιοι, µεταχειρίσθηκαν και ένοπλη ακόµη βία. Αλλά και µετά τις 
εκλογές, στο Κοινοβούλιο οι συζητήσεις που έγιναν αφήρεσαν από τους 
χριστιανούς κάθε ελπίδα καλυτερεύσεως της καταστάσεως. Στις διαµαρ- 
τυρίες των Ελλήνων βουλευτών οι Τούρκοι απαντούσαν µε βρισιές ακόµα, 
τόσο δε πολύ αποθρασύνθηκαν που φαντάσθηκαν πως ήταν δυνατόν να 
καταργήσουν και τα πατριαρχικά δικαιώµατα. Το τουρκικό µένος εναντίον 
των Ελλήνων θα φανεί κατά τον επόμενο χρόνο όταν αποφασίσθηκε ο 
αφοπλισµός τῶν πολιτών. 

Στην εφημερίδα Εκκλησιαστική 4λήθεια του Πατριαρχείου, εκδιδοµένη 
στην Κωνσταντινούπολη και στο φύλλο της 10ης Ιουλίου 1910, αριθ. φύλ- 
λου 27, δημοσιεύεται επιστολή του μητροπολίτη Σερρών Αποστόλου υπό 
τον τίτλο Ορθοδόζων παθήµατα µε πληροφορίες που περιγράφουν δρα- 
µατικά τα δεινοπαθήµατα τῶν χριστιανών Σερρών και Νιγρίτας. 

Παναγιώτατε δέσποτα, (απευθύνεται προς τον Πατριάρχη) 

Αναγγείλας τηλεγραφικώς τη Μητρί Εκκλησία τα κατά την περισυλλογήν 
των όπλων δεινοπαθήµατα τών Χριστιανών µου, εκτίθηµι ήδη λεπτοµερείας 
τινάς. Η ιστορία άρχεται από το χωρίον Ορλιάκου. Εσπέραν τινά άγνωστος 
άνθρωπος επετέθη ενόπλως κατά τεσσάρων μωαμεθανών, επιστρεφόντων 
ἐκ των εργασιών τῶν, και εφόνευσε των µεν ένα εζ αυτών εν τόπω, τον δ᾽ 
ἕτερον φυγόντα εν αγρώ τινί. Ο φονεύς παραμένει άγνωστος, αλλ’ αι αρχαί 
υποπτευθείσαι τον κάτοχον του εν ὠ ευρέθη πεφονευµένος ο άνθρωπος 
αγρού, Χαριζάνην {εωνίδα, έδειραν αυτόν ανηλεώς, ολιγώτερον δ᾽ εκακο- 
ποίησαν τον Γεώργιον Αντωνίου και Αριστείδην Χρήστου, διότι εύρον επ᾽ 
αυτού ρεβόλβερ. Εζ αφορµής του γεγονότος τούτου, τή εσπέρα τής Πεντηκο- 
στής προς την 4ευτέραν, περί την πρώτην ώραν της νυκτός, Τούρκοι του 
χωρίου 4ημητριτσίου, ίσως και στρατιώται τινές, πάντες όµως φέροντες 
στρατιωτικήν στολήν, επετέθησαν εναντίον των δύο αδελφών, Νικολάου και 
Δημητρίου Παπαδούκα, καθ’ ήν ώραν εδείπνουν, εξ ών εφόνευσαν τον ΝΙ- 
κόλαον. Μετ” ολίγον επυροβόλησαν και κατά ετέρων δύο Κωνσταντίνου Χα- 
τζηδηµητρίου και Νικολάου Κωνσταντίνου, ούς επλήγωσαν σοβαρώς άχρι 
τής ώρας νοσηλευοµένους. Το περίεργον είναι ότι ο πληγωθείς Δημήτριος 
Παπαδούκας ανεγνώρισε τον φονέα, ως συγχώριόν του, τον Απτούπην, και 
ὠμολόγησεν, αἱ αρχαί όµως δεν συνέλαβον αυτόν, απιστούσαι εις την κατά- 
θεσιν του χριστιανού. Μετά τα γεγονότα ταύτα ήρζατο ο συστηµατικός αφο- 
πλισμός τὼν χριστιανών διά παντοίων κακώσεων. Ιδού ο ονοµαστικός κα- 
τάλογος των χωρίων και χριστιανών. 

Εν Τζίντζω εδάρησαν ανηλεώς ο Θωμάς Πελαγούδια 
» » » Βασίλειος Πελαγούδια 
» » » ) Γεώργιος Χρήστου 
» » » ). Βασίλειος Χριστοδούλου 


ὃν ὃν Ὁ 

» » » » Μιχαήλ Νικολάου 
Εν Νηρίτα εδάρη ανηλεώς ο Ιωάννης Σουλάνος µέχρι αιµοπτυσίας 
Εν Νηρίτα εδάρη ανηλεώς ο Νικόλαος Μπεχλιῤάνης 
Εν Κούτσος εξυλοκοπήθησαν ανηλεώς ο Ζάχαρης 4ημητρίου 


» » » » ὀτέφανος Χριστοδούλου 
» » » » Χρήστος Ευθυμίου 
» » » » Χριστόδουλος Εμμανουήλ 
» » » » Ιωάννης 4ηµητρίου 
Εν Κάτω Κρουσόβω συνεπεία δαρµών κατεκλίθησαν: 
» » » » » Αναγνώστης Τσουλίου 
» » » » » Ιωάννης Στεργιάδης 
» » » » » Γεώργιος Φαραζάς 
» » » » » Θεοδ. Παπακωνσταντίνου 
» » » » » Ιωάννης Ευαγγέλου 
Εν Άνω Κρουσόβω συνεπεία δαρµών κατεκλίθησαν: 
» » » » »  Αγόλιος Χρυσάφης 
» » » » » . Κραστάλλης Αγγέλου 
Εν Βεζνίκω εδάρησαν ανηλεώς: 
» » » ο δηµογέρων Γεώργιος Παναγιώτου 
» » » ο πρόκριτος Μόσχος 4ηµητράκης 
» » » ο »  «ἉΧριστόδ. Τακίλδαλης 
» » » ο Ἱερέας παπα- Αντώνιος 
ἔν Βεζνίκω εδάρησαν ανηλεώς: 
» » » ο ιερέας παπα- Γεώργιος 
» » » ο διδάσκαλος Μιχαήλ Πόρνάλης 
» » » ο Χρήστος ΓΠαπαοικονόµου 
» » » ο Χριστόδουλος 4ημητρίου 
» » » ο Νικόλαος Μανιώτας 
Εν 4οβίστα εδάρησαν διά ζύλων ο 4ημήτριος Τράϊος 
» » » » οκχρήστος Ταβάνης 
» » » » οβασίλειος Μπαζιάνης Κώτου 
» » » » οΚυριαζής Γιαννακού 
» » » » ο Γεώργιος Χασιώτης 
» » » » οὐδτέργος Μπαῖρας 
» » » »  οΓεώργιος Αποστόλου 
» » » » ο Γιαννακός Νικολάου 


Ο μητροπολίτης Σερρών Απόστολος κλείνει την αναφοράν του προς 
τον Πατριάρχην µε τα εξής: 

Παναγιώτατε, Η συνήθης τακτική του προς αφοπλισμόν στρατού ήν η 
εξής: Φθάνων εις χωρίον τι, περιεκύκλου αυτό και εις ουδένα επέτρεπε την 

έξοδον. ακολούθως ήρχιζε το έργον της Ἱεράς εξετάσεως. Εζξύλιζε πρώτιστα 
εκείνους ων τα ονόματα ήσαν προσεσηµειώμµένα, εξύλιζε δε αυτούς, όχι µό- 
νον όταν δεν παρέδιδον τα όπλα, αλλά και εν ή περιστάσει παρέδιδον µεν 
αυτά, δεν ἠδύνατο όµως να οµολογήσωσιν και τίνες άλλοι συνεγχώριοί των 
είχον όπλα. Ευνόητον ότι εν τη σατανική ταύτη ενεργεία, δεν έλειπον αι συ- 
κοφαντίαι και ψευδείς καταγγελίαι είτε εκ µίσους προς τον καταγγελλόμε- 
νον, εἰτΒεπί σκοπώ απαλλαγής από των ζυλοκοπούντων. {4υπηρόν ότι ή τα- 
κτική αύτη εάν εζακολουθήση, δεν προμηνύει καλά υπέρ της πατρίδος. 

Της Υμ. Θειοτάτης ΠΙαναγιότητος 

ταπεινός εν Χριστώ αδελφός 

 Ο Σερρών ΑΠΟΣΤΟΛΟΣ 

εν Σέρραι τη 23 Ιουνίου 191035 


Σε νεότερη επιστολή του προς τον Πατριάρχη ο μητροπολίτης Σερρών 
Απόστολος αναφέρει: 

Παναγιώτατε δέσποτα, 

Οι δαρµοί και τα ζυλοκοπήµατα των εν τή εµή παροικία χριστιανών 
έπαυσαν εντελώς τή ενεργεία τής Μητροπόλεως, ὁδιορισθείσης µικτής επι- 
τροπής εκ των θρησκευτικών αρχηγών των µώαμεθανών, Ελλήνων και 
Βουλγάρων και εκ τριών µελών εκάστης εθνικότητος και σκοπούσης την διά 
συμβουλών περισυλλογήν των πολεμικών µόνον όπλων παρά πάντων των 
κατοίκων της διοικήσεως Σερρών. Ως φαίνεται, αἱ προσπάθειαι της εν λόγω 
επιτροπής δεν θα στεφθώσι, δυστυχώς, υπό επιτυχίας, των χριστιανών 
άχρηστα όπλα παραδιδόντων. 

Προς παραμυθίαν κο’ ενθάρρυνσιν των δαρέντων χριστιανών µου, ων 
τα δεινοπαθήµατα εγνώρι α τη Μητρί Εκκλησία διά τής επιστολής µου από 
23 παρελθόντος µηνός, περιώδευσα επί οκταήµερον τα χωρία αυτών, μόλις 
δ᾽ επανελθών εις την έδραν τής επαρχίας µου εζέθηκαν τας εντυπώσεις µου 
τώ μµουτεσαρίφη διά του εποµένου τακριρίου: 

Αι εκ τής µικράς περιοδείας µου, της γνωστής τη Υ. εξοχότητι, εντυπώ- 
σεις µου είναι λίαν οδυνηραί. Μολονότι παρήλθον δεκαπέντε ἡµέραι αφότου 
διήλθεν εκείθεν ή προς αφοπλισμόν στρατιωτική επιτροπή, εν τοσούτω εἷ- 
δον ιδίοις οφθαλμοίς υπέρ τους δέκα, οίτινες εκ των πόνων και των οιδηµµά- 
των των ποδών µόλις περιπατούσι στηριζόμενοι επί βακτηριών. Πόσον εἴ- 
ναι κρίµα. Και οἱ γεροντότεροι των ανθρώπων µοι ὠμολόγουν ότι τοιαύτα 
πράγματα δεν είδον µέχρι τούδε. Η σκληρότης και ή απανθρωπία τῶν οργά- 
νων τής εξουσίας εζξεδηλώθη προ πάντων εν τω χωρίω Έζοβα. Εν τω χωρίω 
τούτω, ούτινος αι µωαμεθανικαί και χριστιανικαί οικίαι είναι αναμεμι}μέ- 





25. «Ορθοδόξων παθήµατα (Επιστολή µητρ. Σερρών Αποστόλου προς το Οικ. Πατριαρχείο, 
23.6.1910)», Εκκλησιαστική Αλήθεια 34 (1910) 211-213. 

ναι, προ του συντάγματος κατώκει πάντοτε στρατός πεζικός µεν εκ 50-60 
στρατιωτών, ιππικόν δε εκ 30. Ένεκα των ανωτέρω σπουδαιοτάτων δύο λό- 
γῶν οι κάτοικοι της Έζοβας ούτε είδον ποτέ τίνα µορφήν είχον οι αντάρται, 
ούτε επρομηθεύθησαν πολεμικά όπλα. Η προς αφοπλισμόν επιτροπή, µη 
πιστεύουσα ότι οι χριστιανοί δεν είχον Ίκρα, αφού συνέλεξε τα παλαιά όπλα, 
οἵον τσιφτέδες, τσακμακλίδικα και υπέρ τα 20 ρεβόλβερ, απήγαγεν εκτός του 
χωρίου και ἔδειρεν ανηλεώς 19 ανθρώπους. Τους δυστυχείς χωρικούς κατ᾽ 
ιδίαν ένα έκαστον, αφού διά ρινοµάκτρων και περικνηµίδων έβυον τα στό- 
µατά των, τους εξύλιζον εις τους πόδας εις τοιούτον ῥαθμον, ώστε οι συγγε- 
γείς των τους µετέφερον εις τας οικίας των ή επίτων ζώων, ή επίτων ιδίων 
ώμων. 

Εἐοχώτατε. Ακούων παρά των χωρικών τα τοιαύτα δεινοπαθήµατά των, 
δεν ἠδυνήθην να µην δακρύσω. Ίσως άλλοι ακούοντες τοιαύτα μαρτύρια ου- 
δόλως συγκινούνται καθώς δεν συνεκινούντο και οἱ δείραντες τους χωρι- 
κούς. 4λλά πάς αµερόληπτος άνθρωπος και αληθής φίλος της πατρίδος θα 
οµολογήση, ότι παρά τοιούτων ανθρώπων το ηµέτερον σύνταγμα δεν πρέπει 
να προσδοκά μεγάλα πράγματα. Επί σκληρότητι και απανθρωπία διεκρίθη- 
σαν εν Ορλιάκω ο ασθενήσας και αναχωρήσας δέκαρχος και οἱ χωροφύλα- 
κες του χωρίου Οσμάν Μεχμέτ και Μεχμέτ Αντραµάν, ο δέκαρχος του 
Τσάϊζε Σαπρής και ο χωροφύλαξ Ιμβραχήμ. Ο εκατόνταρχος του στρατού 
και 9 µουδίρης της Νιγρίτης. Οι επτά ούτοι άνθρωποι τόσον πολύ έβλαψαν 
την συναδελφωσύνην των εθνικοτήτων της Οθωμανικής ἡµών 4υτοκρατο- 
Ρίας, όσον δεν έβλαψαν αυτήν οι μεγαλύτεροι εχθροί µας. 

Εξοχώτατε. Επειδή σας εγνώρισα φιλοδίκαιον και αμερόληπτον άνθρω- 
πον και επειδή η µέχρι σήμερον παραμονή των σκληρών τούτων χώροφυ- 
λάκων εν Ορλιάκω και Τσάϊζε αυζάνει την αντιπάθειαν μεταξύ μωαμεθα- 
νών και χριστιανών, διά τούτο παρακαλώ όπως οι άνθρωποι ούτοι µετατε- 
θώσιν εις άλλα µέρη. Ο του Τσάϊζε μάλιστα χωροφύλαξ Ιβραχήμ και σήμε- 
Ρον ακόµη ασχηµονεί εναντίον του συντάγματος, περιφερόµενος ανά την 
αγοράν του χωρίου Έζοβας και διά της µάστιγος δέρων τον τυχόντα». 

Εις το ανωτέρω τακρίριον αναμένω απάντησιν παρά της 4. Εξοχότητος. 

Τη 14 Ιουλίου 1910 
Της Υμ. Θειοτάτης Παναγιότητος 
ταπεινός εν Χριστώ αδελφός 
Ἔ Ο Σερρών 4ΠΟΣΤΟΛΟΣ26 


Τον Σεπτέμβριο του 1910 και ύστερα από φοβερούς βασανισμούς και 
κακοποιήσεις τῶν χριστιανών στην επαρχία Νιγρίτας καθώς και σε µερικά 

χωριά της επαρχίας Σερρών, ολοκληρώθηκε ο αφοπλισµός. Στο σύνολο 25 
χωριών παραδόθηκαν 691 όπλα" την πρώτη θέση κατείχε το χωριό Δημη- 
τρίτσι µε 76 όπλα, η Νιγρίτα µε τη Σύρπα τη δεύτερη θέση µε σύνολο πα- 
ραδοθέντων όπλων 55 και ακολούθησαν τα υπόλοιπα χωριά µε μικρότερες 
ποσότητες. Πρέπει να σηµειῶθεί ότι δεν παραδόθηκαν καινούργια όπλα, 
τα οποία και έκρυψαν καλά οι κάτοικοι της περιοχής. Οι Τούρκοι γνωρί- 
ζοντας από παλιά πως η περιφέρεια της Νιγρίτας αποτελούσε το «ταµιευ- 
τήριον όπλων» κατά τον δικό τους χαρακτηρισμό, επέµεναν µε σκληρά 
µέτρα προς εξαναγκασμό τῶν κατοίκων για παράδοση και των αποκρυ- 
βέντων όπλων. Ουδείς παρέδωσε καινούργιο όπλο. Οι ταλαιπωρίες των 
κατοίκων συνεχίσθηκαν µέχρι τον Οκτώβριο του 1912, οπότε και απε- 
λευθερώθηκε ο τόπος από τη μακρόχρονη τουρκική δουλεία. 

Ο Μακεδονικός Αγώνας υπήρξε ένας πόλεμος δίχως κανόνες μεταξύ 
Ελλήνων και Βουλγάρων στην κατεχόμενη από τους Τούρκους Μακεδο- 
γία. Η ἐναρξή του τοποθετείται στο δεύτερο µισό του 19ου αιώνα και το 
τέλος µε την ανακήρυξη του συντάγματος από τους Νεότουρκους. Αυτοί 
αντιλαμβανόμενοι το τέλος και την παρακμή της Οθωμανικής αυτοκρατο- 
ρίας, επεχείρησαν να σταματήσουν την επερχοµένη κατάρρευση, πράγμα 
που τελικά δεν κατάφεραν. Μετά απὀ λίγο καιρό οι µέχρι τότε αντίπαλοι, 
φανεροί και κρυφοί, συμμάχησαν εναντίον του πρώην δυνάστη τους µε 
την κήρυξη του πολέμου εναντίον της Τουρκίας. 

Ο Μακεδονικός Αγώνας έχει να επιδείξει αφάνταστους ηρωϊσμούς και 
αυτοθυσίες. Στην περιοχή Σερρών και Νιγρίτας έπεσαν ηρωϊκά, ο πρώτος 
καπετάνιος Γκιόργκας από το Σιτοχώρι ή Τζίντζιος, ο ιερέας του Λιβαδο- 
χωρίου καπετάν παπα-Πασχάλης ή Ανδρούτσος, ο καπετάν Χατζη Παντα- 
ζής από τη Σκοτούσα, ο καπετάν Μητρούσης από το χωριό Χομόντος, που 
προς τιμήν του ονομάσθηκε Μητρούση. 

Η συµµετοχή των κατοίκων τῆς περιφέρειας Νιγρίτας ὡς µελών στα 
ανταρτικά σώματα, όπως του Κωνσταντίνου Κοτσιάµπαπα από το χωριό 
Δημητρίτσι στο Σώμα του καπετάν Γιαγκλή και του Γεωργίου Γκούρμη 
από το ίδιο χωριό στο σώµα του καπετάν Ζέρβα ή Δούκα, υπήρξε γεγονός 
που παρακινούσε τους κατοίκους τῆς περιοχής να παρέχουν τις όποιες 
υπηρεσίες τους προς τα ανταρτικά σώματα της περιοχής. Άνδρες, γυναίκες 
και παιδιά ακόµα, προσέτρεχαν σε βοήθεια, όταν οι συνθήκες του ανορθό- 
δοξου αυτού πολέμου το καλούσαν, στάθηκαν άτροµοι µπροστά στον 
εχθρό και τον νίκησαν. Οι μεταγενέστερες γενιές του μακεδονικού αγώνα 
μεγάλωσαν ακούγοντας τους παππούδες και κυρίως τις γιαγιάδες να διη- 
γούνται τα κατορθώματα τῶν µακεδονοµάχων. 

Η εποχή του μακεδονικού αγώνα είναι στις µέρες µας απόµακρη. Οι 
τότε εχθροί ζουν σήµερα ειρηνικά και χὠρίς τις εχθρότητες του παρελθό- 
ντος, εργάζονται πλάι-πλάι για ένα καλύτερο αύριο. 

